Կարմրաշուրթ չղջիկ (ձուկ)

Կարմրաշուրթ չղջիկ (անգլ.՝ Red-lipped batfish or Galapagos batfish) (բնօրինակ անունը՝ Ogcocephalus darwini), անսովոր տեսքով ձուկ է, որը հայտնաբերվել է Գալապագոսյան կղզիների և Պերուի շրջակայքում 3-76մ խորություններում ։ Կարմրաշուրթ չղջիկը սերտորեն կապված է վարդաշուրթ չղջիկների հետ (Ogcocephalus porrectus), որոնք գտնվել են Կոկոս կղզու մոտակայքում՝ Կոստա Ռիկայի խաղաղօվկիանոսյան ափին։ Այս ձուկը հիմնականում հայտնի է իր վառ կարմիր շուրթերով։ Կարմրաշուրթ չղջիկները լավ լողորդներ չեն. նրանք օգտագործում են իրենց՝ լավ հարմարեցված կրծքային, ենթապոչային և պոչային լողակները օվկիանոսի հատակին «քայլելու» համար։ Երբ ձուկը հասունանում է, նրա մեջքային լողակը դառնում է մեկ միասնական լողակ՝ նմանվելով մեջքի սապատի (ենթադրվում է, որ այն օգտագործվում է որպես խայծ)։


== Սննդառություն ==
Նրանց տեսակը ձկնակեր է, հիմնականում սնվում են այլ փոքր ձկներով և անողնաշարավորներով՝ ներառյալ ծովախեցգետիններ, խաչափառներ, որդեր, փափկամարմիններ։


== Արտաքին կառուցվածք ==

Կարմրաշուրթ չղջիկի մարմնի գույնը բաց շագանակագույն է, մեջքը մոխրագույն է՝ ներքևում սպիտակ ընդգծումներով։ Վերին մասում սովորաբար կա մուգ շագանակագույն շերտ, որը սկսվում է գլխից և հետևից իջնում ​​դեպի պոչը։ Գլուխը և խռիկային կափարիչը դարչնագույն են։ Ինչպես երևում է ձկան անունից, նա ունի վառ, երբեմն լյումինեսցենտ, կարմիր շուրթեր։ Կարմրաշուրթ չղջիկի կաշին նման է շագրենի կաշվի՝ համեմատաբար հարթ հյուսվածքներով։
Կարմրաշուրթ չղջիկն ունի շուրջ 19-20 ողնոսկր ։
Նրա երկարությունը հասնում է մինչև 40 սմ ։
Ձկան գլխի հատվածում՝ դրսի կողմից, կա մարմնի հատուկ մաս, որը կոչվում է իլլիցիում (լատ.՝ Illicium): Կարմրաշուրթ չղջիկի լրիվ հասունացումից հետո մեջքի լողակը դառնում է ողնաշարի նման և դուրս է գալիս գլխի կենտրոնից։ Նա սա օգտագործում է իր կողքինին գրավելու համար։ Այդ խայծը պայծառ լույս է արձակում, և քանի որ այդ ձկները բնակվում են խոր ջրերում, լույսը գայթակղեցնում է նրանց, որտեղ էլ դրանք  տեղավորվում են։ Խայծը գայթակղում է որսին, որից հետո կարմրաշուրթ չղջիկը կարողանում է ուտել ծուղակն ընկած փոքրիկ արարածներին։
Այս ձուկն ունի ծայրահեղ կարմիր շուրթեր, ինչը մարդկանց թույլ է տալիս տարբերակել նրանց այլ ձկներից։ Ծովային կենսաբանները կարծում են, որ այս ձկան վառ կարմիր շուրթերը կարող են օգտագործել բազմացման ընթացքում տեսակների ճանաչումը բարելավելու համար ։


== Տարածվածություն ==
Կարմրաշուրթ չղջիկին կարելի է գտնել 3-76 մ (10-ից 249 ֆունտ) խորությունների վրա, Խաղաղ օվկիանոսում Գալապագոսյան կղզիների և Պերուի մոտակայքում ։ Նախկինում նշվել էր, որ Կալիֆոռնիայում ձկնորսական ցանցերում հայտնաբերվել են կարմրաշուրթ չղջիկի մի քանի նմուշներ, բայց այս տիպի վայրերը ծայրահեղ բացառիկ են և այս տեղերում կարող են լինել նաև այս ձկան տարբեր տեսակներ։ Այս ձկները «հատակի բնակիչներ են, ուստի դրանք սովորաբար գտնվում են օվկիանոսի հատակում։ Չնայած նրանք հարմարվել են ջրի մակերեսի շերտերին և երբեմն դուրս են գալիս ջրերի մակերևույթ ։
Կարմրաշուրթ չղջիկն ուղղակիորեն վտանգ չի ներկայացնում։ Այնուամենայնիվ, ծովի ջերմաստիճանի բարձրացումը կարող է վտանգ ներկայացնել, քանի որ դա կարող է փոխել բնական միջավայրը և հանգեցնել բնական սննդի աղբյուրի անկմանը ։


== Պատկերասրահ ==

		


== Ծանոթագրություններ ==


== Արտաքին հղումներ ==
About fish online
Cocos Batfish on Vimeo
https://www.inaturalist.org/projects/sealife-collection
https://www.theverge.com/2016/6/12/11884594/red-lipped-batfish-verge-animal-review